# Auguste Comte

### De Viquipèdia

Auguste Comte

Isidore Marie Auguste François Xavier Comte (Montpellier 1798 - París 1857) fou un filòsof i sociòleg francès, fundador del positivisme. Lector de David Hume i Concorcet, fou decisivament influït per Henri de Saint-Simon —amb qui col·laborà del 1817 al 1823—, visqué modestament com a "repetidor" de matemàtiques a l'École Polytechnique.

El més important dels cursos que hi dictà donà lloc a la seva obra magna, Cours de philosophie positive (sis volums, 1830-42), les idees directives del qual resumí en el Discours sur l'esprit positif (1844). El record de Clotilde de Vaux, que morí al cap de dos anys d'haver-la coneguda, li inspirà la "religió de la humanitat". D'aquest període són el Système de politique positive ou Traité de sociologie instituant la Religion de l'Humanité (quatre volums, 1851-54), el Catéchisme positiviste (1852) i la Synthèse subjective (1856).

La seva teoria fonamental és l'anomenada llei dels tres estats pels quals ha passat la humanitat: teològic (o fictici), metafísic (o abstracte) i científic (o positiu), caracteritzats per la seva forma d'explicació dels fenòmens (entitats sobrenaturals, natures abstractes, lleis positives) i que impliquen una certa organització social (teocràcia monarquicomilitar, crisi culminant en la revolució, tecnocràcia cientificoindustrial). També va introduir la tesi de la “desconcentració de poders” en cert sentit d’àmbit regional, que influïria en algunes de les postures polítiques del Felibritge. En el camp de la sociologia, l'objecte de la qual seria la investigació dels fenòmens socials ordenada a la instauració d'un nou ordre, Comte és un dels capdavanters i l'inventor del nom. La darrera evolució del pensament comtià féu que els seus deixebles establissin una distinció entre "positivisme" i "comtisme".

## [edita] Obres

- Plan des travaux scientifiques nécessaires pour réorganiser la société (1822)
- Cours de philosophie positive (sis volums, 1830-42)
- Discours sur l'esprit positif (1844)
- Système de politique positive ou Traité de sociologie instituant la Religion de l'Humanité (quatre volums, 1851-54)
- Catéchisme positiviste (1852)
- Synthèse subjective (1856)

Obtingut de "http://ca.wikipedia.org../../../a/u/g/Auguste_Comte_931c.html"

Categoria: Sociòlegs

##### Views

- Article
- Discussió
- Revisió actual

##### Cerca

##### En altres llengües

- العربية
- Asturianu
- Azərbaycan
- Български
- বাংলা
- Bosanski
- Česky
- Dansk
- Deutsch
- English
- Esperanto
- Español
- Suomi
- Français
- Galego
- עברית
- Hrvatski
- Magyar
- Íslenska
- Italiano
- 日本語
- 한국어
- Bahasa Melayu
- Nederlands
- ‪Norsk (bokmål)‬
- Polski
- Português
- Română
- Русский
- Slovenčina
- Svenska
- Türkçe
- 中文